સિરીઝ વિષે: આધાર ની સિક્યુરિટી વાળી પોસ્ટમાં આપણે ઇલિયટ એલ્ડરસનની વાત કરી હતી. એ ઇલિયટ એલ્ડરસન આ સિરીઝ મી. રોબોટ ના મુખ્ય પાત્રનું નામ છે. આ એમેઝોન પ્રાઈમ સિરીઝ એક હાઈ પ્રોફાઈલ સાયબર ક્રાઇમ વિશેની સિરિયલ છે. જેમાં વાર્તાનો નાયક ઇલિયટ એલ્ડરસન(રામી મલેક) પોતે હેકર છે, અને સોશિયલ એંક્ઝાયટી ડિસઓર્ડર અને મલ્ટીપલ પર્સનાલિટી ડિસઓર્ડર થી પીડાય છે. એ એક હેકર્સની ટિમ સાથે જોડાય છે જેને પડદા પાછળ થી લીડ કરે છે એક રહસ્યમય માણસ નામે મિસ્ટર રોબોટ(ક્રિસ્ટીઅન સ્લેટર). આ હેકર્સ ની ટિમ નામે એફસોસાયટી નું મુખ્ય લક્ષ્ય છે ઈ કોર્પ નામે ઓળખાતી કંપનીઓના સંગઠનને હેક કરી અને એનું નુકસાન પહોંચાડવું. આ ઈ કોર્પ સામે પાડવામાં ઇલિયટનો પણ પોતાનો ઉદ્દેશ છે કેમકે ઈ કોર્પના લીધે ઇલિયટ અને એના કુટુંબને ભૂતકાળમાં બહુ સહેવું પડ્યું હોય છે. આ ત્રણ સીઝનમાં ઇલિયટ એલ્ડરસનને પોતાની સાથે, પોતાની અલગ અલગ પર્સનાલિટીઓ ની સાથે, એફસોસાટી ના અન્ય મેમ્બર્સ સાથે અને ઈ કોર્પ સાથે કઈ રીતે ડીલ કરે છે, એ જોવા જેવું હશે.